CELEX: C2006/326/162
Language: lv
Date: 2006-12-30 00:00:00
Title: Lieta T-339/06: Prasība, kas celta 2006. gada 30. novembrī — Grieķijas Republika pret Komisiju

30.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 326/80
            
         Prasība, kas celta 2006. gada 30. novembrī — Grieķijas Republika pret Komisiju
   (Lieta T-339/06)
   (2006/C 326/162)
   Tiesvedības valoda: grieķu
   Lietas dalībnieki
   
      Prasītāja: Grieķijas Republika (pārstāvji — I. Khalkias un S. Papaioánnou)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt vai grozīt apstrīdēto Komisijas lēmumu tajā daļā, kas attiecas uz finansējuma sadalījumu, kas piešķirts Grieķijas vīna dārzu pārstrukturēšanai un pārveidei, ņemot vērā pareizo statistikas informāciju, kuru prasītāja 2006. gada 22. septembrī iesniedza Komisijai, un iedalīt finansējumu Grieķijai.
            
         Pamati un galvenie argumenti
   Grieķijas Republika apstrīd Komisijas 2006. gada 4. oktobra Lēmumu K(2006) 4348, galīgais lēmums (OV L 275, 62. lpp.), ar ko 2006. finanšu gadam nosaka galīgo finansiālo asignējumu sadalījumu dalībvalstīm par noteikta lieluma platību hektāros, ņemot vērā vīna dārzu pārstrukturēšanu un pārveidi saskaņā ar Padomes Regulu (EK) Nr. 1493/1999, Grieķijas Republika lūdz atcelt vai grozīt lēmumu tiktāl, ciktāl tas attiecas uz Grieķiju, jo atbilstoši tās apgalvojumiem, Komisija:
   
               (a)
            
            
               neņemot vērā informāciju, kuru prasītāja tai iesniedza, ir pārkāpusi pienākumu sadarboties, kurš regulē attiecības starp to un dalībvalstīm;
            
         
               (b)
            
            
               neatzīstot pilnīgi skaidru datora kļūdu, par kuru tika savlaicīgi paziņots, izdarot attiecīgo labojumu, ir pārkāpusi labas ticības un labas pārvaldības principu;
            
         
               (c)
            
            
               ir pārkāpusi vienlīdzības un samērīguma principu, tā kā Grieķijas finansu atbalsta zaudējums (EUR 1 129 015) ir nesamērīgs, salīdzinot ar minēto datora kļūdas labojumu informācijā, kas tai tika sākotnēji nosūtīta, un, visbeidzot;
            
         
               (d)
            
            
               ir pārkāpusi principu, ka ir jāsasniedz labvēlīgs rezultāts, ņemot vērā to, ka vīna dārzu pārstrukturēšana un pārveide (Regulas (EK) Nr. 1493/1999 (1) 11., 13. un 14. pants un Regulas (EK) Nr. 1227/2000 (2) 16. un 17. pants) ir būtisks pasākums, lai uzlabotu Kopienu vīna dārzu kvalitāti, savukārt finansiālā asignējuma nepamatota samazināšana Grieķijai liedz īstenot šo Kopienas mērķi.
            
         
      (1)  OV L 179, 1.–84. lpp.
   
      (2)  OV L 143, 1.–21 lpp.